Uredba Komisije (ES) št. 2296/2003

z dne 23. decembra 2003

o odstopanju od Uredbe (ES) št. 327/98 o odprtju in zagotovitvi upravljanja nekaterih tarifnih kvot za uvoz riža in lomljenega riža za leto 2004

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v Seznamu CXL, sestavljenem neposredno po zaključku pogajanj GATT XXIV(6) [1], in zlasti člena 1 Uredbe,

ob upoštevanju Sklepa Sveta 96/317/ES z dne 13. maja 1996 v zvezi z zaključkom rezultatov posvetovanj s Tajsko v skladu s členom XXIII GATT [2] in zlasti člena 3 Sklepa,

ob upoštevanju naslednjega:

(1) Po pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške v Evropsko unijo 1. maja 2004 bi morale biti te države upravičene do tarifnih kvot za uvoz riža in lomljenega riža, uvedenih z Uredbo Komisije (ES) št. 327/98 [3], pod poštenimi pogoji, primerljivimi s tistimi, ki veljajo za sedanje države članice. Izvajalci iz teh držav morajo tako dobiti možnost, da po pristopu v celoti sodelujejo v tarifnih kvotah.

(2) Zaradi preprečevanja motenj na trgu pred in po 1. maju 2004 je treba spremeniti časovni razpored tranš za leto 2004 in prilagoditi porazdelitev količin, vendar se pri tem ne smejo spremeniti celotne količine, določene v mednarodnih sporazumih, sklenjenih v skladu s členoma XXIII in XXIV(6) GATT, t.j. letnih tarifnih kvot za 63000 ton manj brušenega riža in dobro brušenega riža, ki ga zajema oznaka KN 100630, po carinski stopnji nič, 20000 ton oluščenega riža, zajetega v oznaki 100620, s carino 88 evrov na tono, in 80000 ton lomljenega riža, ki ga zajema oznaka KN 100640, z uvozno carino, zmanjšano za 28 evrov na tono.

(3) Spremembe in prilagoditve iz te uredbe morajo za leto 2004 nadomestiti ukrepe, določene v členu 2 (1) Uredbe (ES) št. 327/98.

(4) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Z odstopanjem od člena 2(1) Uredbe (ES) št. 327/98 se za leto 2004 odprejo letne tarifne kvote iz člena 1 navedene uredbe za uvoz v Skupnost pod naslednjimi pogoji:

(a) 63000

ton manj brušenega riža in dobro brušenega riža, ki ga zajema oznaka KN

100630

(serijska številka kvote 09.4076), porazdeljenega na države porekla in tranše kot sledi:

| Januar | Maj | Julij | September |

Združene države Amerike | 9681 | 19360 | 9680 | — |

Tajska | 10727 | 5364 | 5364 | — |

Avstralija | — | 1019 | — | — |

Druge države porekla | — | 1805 | — | — |

Skupaj | 20408 | 27548 | 15044 | — |

(b) 20000

ton oluščenega riža, zajetega v oznaki

100620

(serijska številka kvote 09.4077), porazdeljenega na države porekla in tranše kot sledi:

| Januar | Maj | Julij | September |

Avstralija | 2608 | 5214 | 2607 | — |

Združene države Amerike | 1911 | 3821 | 1910 | — |

Tajska | — | 1812 | — | — |

Druge države porekla | — | 117 | — | — |

Skupaj | 4519 | 10964 | 4517 | — |

(c) 80000

ton lomljenega riža, ki ga zajema oznaka KN

100640

(serijska številka kvote 09.4078), porazdeljenega na države porekla in tranše kot sledi:

| Januar | Maj |

Tajska | 13866 | 27734 |

Avstralija | 4304 | 8609 |

Gvajana | 2834 | 5669 |

Združene države Amerike | 2427 | 4854 |

Druge države porekla | 3234 | 6469 |

Skupaj | 26665 | 53335 |

Člen 2

Ta uredba začne veljati tretji dan po objavi v Uradnem listu Evropske unije.

Uredba se uporablja od 1. januarja do 31. decembra 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 2003

Za Komisijo

Franz Fischler

Član Komisije

[1] UL L 146, 20.6.1996, str. 1.

[2] UL L 122, 22.5.1996, str. 15.

[3] UL L 37, 11.2.1998, str. 5. Uredba, kakor je bila nazadnje spremenjena z Uredbo (ES) št. 2458/2001 (UL L 331, 15.12.2001, str. 10).

--------------------------------------------------